Suporterii olandezi au revenit pe stadion.
La partida amicală dintre Ajax şi Eintracht Frankfurt un număr restrâns de fani a intrat pe stadion. Suporterii au fost poziţionaţi la distanţă şi astfel nu au existat riscuri. Promes a dedicat reuşita din prima repriză actorului Chadwick Boseman, cel care a decedat astăzi.
Fotbalul începe să treacă de pandemia de coronavirus. Ultimul test pentru revenirea fanilor pe stadioane a avut loc în Olanda la partida amicală dintre Ajax şi Eintracht Frankfurt. Aproximativ 6.000 de fani au putut să intre pe arena Johann Cruyff.Suporterii au păstrat distanţa în tribune astfel încât să nu se expună la riscuri. Iar suporterii au putut să se bucure după doar 4 minute când Quincy Promes a deschis scorul. Imediat după reuşită el a copiat gestul celebru din filmul Black Panther al actorului Chadwick Boseman. Acesta a pierdut lupta cu cancerul la colon la doar 43 de ani.Portarul lui Ajax, Andre Onana, i-a distrat pe fani într-un mod inedit. El a ieşit din poartă şi a început să dribleze aproape de mijlocul terenului.